Diari Oficial de la Generalitat Valenciana


Sumari del DOGV 8803, del 04-05-2020 (2020/3096)

Resolució de l'informe ambiental i territorial estratègic favorable del text refós revisat del Pla de reforma interior de la unitat d'execució 25, Caramello.
-------------------------------------------------------------------------------------------------------------------------------------------------------------

### Dades del document

Número de DOGV
:   8803

Data del DOGV
:   04-05-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3096


Data del document
:   11-03-2020

Organisme emissor
:   Ajuntament de Llíria

Tipus de document
:   Resolució

Descriptors 

:   * Llíria
    * administració local
    * pla d'urbanisme

Resolució de l'informe ambiental i territorial estratègic favorable del text refós revisat del Pla de reforma interior de la unitat d'execució 25, Caramello. [2020/3096]  
Promotor: Ajuntament de Llíria  
Localització: Llíria (València)  
Núm. expedient en paper: 1/6342-CCY. Exp. electrònic núm. 2018/6954S.  
Òrgan promotor: Regidoria Delegada d'Urbanisme. Ara, Regidoria d'Ordenació del Territori i Emergència Climàtica  
Òrgan substantiu: Ple de l'Ajuntament de Llíria  
Òrgan ambiental: regidoria delegada que ostenta la supervisió de l'Àrea 9-Sostenibilitat, Ordenació del Territori i Emergència Climàtica  
  
Aprovació inicial del DIE: Acord de la Junta de Govern Local de 09.02.2017  
  
Informes emesos:  
- Informe de 25.05.2018, del Servei Territorial d'Urbanisme de València, sobre l'esborrany de Pla de reforma interior de la UE 25 Caramello (S/R exp. 2017/0053), emés «únicament als efectes del document d'abast o informe ambiental i territorial estratègic, sense analitzar documentació o qüestions innecessàries per considerar-les excessives en aquesta fase del procediment».  
Aquest informe va ser sol·licitat en data 16.02.2017, amb un termini d'emissió de vint dies hàbils (art. 51.1 de la LOTUP, en la redacció anterior a la modificació per la Llei 1/2019, de 5 de febrer), per la qual cosa ha sigut emés amb posterioritat al termini legal establit, i se'n pot continuar la tramitació de conformitat amb l'article 80.4 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'ha analitzat en l'informe municipal que després s'indica.  
- Informe del cap del Servei Territorial de Medi Ambient en matèria de contaminació acústica (STMA), emés el 24.05.2017.  
- Informe del tècnic de medi ambient de data 19.06.2019, que indica: «El PRI UE-25 Caramello i el projecte d'urbanització associat suposen, per tant, una reducció de l'afecció al medi ambient al municipi, atés que l'actuació inclou la implantació d'una xarxa de sanejament per al transport de les aigües residuals a l'estació depuradora mancomunada EDAR Camp de Túria I, situada a la Pobla de Vallbona. Per a la resta de la cartografia temàtica de la Generalitat, no s'observa que aquesta afecte l'àmbit d'actuació de la UE 25-Caramello.». A més, es pronuncia en el sentit que no s'alteren les condicions del Pla acústic municipal, si bé «s'entén que el projecte d'urbanització d'aquesta UE-25 hauria d'incloure barreres acústiques, per a minimitzar l'impacte sobre els habitatges inclosos en aquesta zona».  
  
- Informe jurídic del TAG d'Urbanisme sobre l'informe del Servei Territorial d'Urbanisme de València, de data 06.03.2020.  
- Informe jurídic del TAG d'Urbanisme sobre alguns aspectes de l'informe del tècnic de medi ambient, de data 06.03.2020.  
- Informe de sostenibilitat econòmica emés per l'arquitecte municipal en data 06.03.2020.  
- Mapes de riscos naturals de l'àmbit objecte d'ordenació, de data 10.03.2020, basats en la cartografia de la mateixa Generalitat Valenciana, amb informe de l'arquitecte municipal en què indica que no hi ha afeccions rellevants.  
- Memòria de viabilitat econòmica emesa per l'arquitecte municipal en data 09.03.2020.  
- Informe d'impacte de gènere emés per l'arquitecte municipal en data 09.03.2020.  
- Proposta de resolució favorable, en termes jurídics, per a l'informe ambiental i territorial estratègic, de data 09.03.2020.  
  
1. Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22.1 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
La Llei 21/2013 estableix:  
«Disposició transitòria primera. Règim transitori.  
1. Aquesta llei s'aplica a tots els plans, programes i projectes l'avaluació ambiental estratègica o l'avaluació d'impacte ambiental dels quals s'inicie a partir del dia de l'entrada en vigor de la present llei.»  
Aquesta norma és aplicable al Pla de reforma interior perquè, si bé el seu tràmit d'informació pública es va realitzar el juliol de 2011, l'avaluació ambiental no es va dur a terme llavors, i per això es va promoure mitjançant el document inicial estratègic, a fi que el PRI compte amb avaluació ambiental estratègica, i per raons de seguretat jurídica (art. 9.3 de la Constitució).  
El PRI de la UE 25 es va formular a l'empara de la Llei 16/2005, de 30 de desembre, urbanística valenciana (LUV), i la LOTUP estableix, en la disposició transitòria primera, règim transitori dels procediments:  
  
«1. Els instruments de planejament, programació, gestió urbanística, reparcel·lació i expropiació per taxació conjunta, així com les declaracions d'interés comunitari i les actuacions territorials estratègiques que hagueren iniciat la seua informació pública amb anterioritat a l'entrada en vigor de la present llei, es continuaran tramitant d'acord amb la legislació anterior. No obstant això, el seu promotor podrà optar per reiniciar-ne la tramitació acollint-se a les disposicions de la present llei, o prosseguir-la d'acord amb aquella quan els tràmits ja realitzats siguen compatibles amb aquesta.»  
  
2. Òrgan competent  
La regidoria delegada que ostenta la supervisió de l'Àrea 9-Sostenibilitat, Ordenació del Territori i Emergència Climàtica, segons el Decret de l'Alcaldia núm. 2355/2019, de 08.07.2019, i per acord del Ple municipal de data 24.10.2019, és l'òrgan competent per a emetre l'informe ambiental i territorial estratègic a què es refereix l'article 51.2.b de la LOTUP, en relació amb aquest procediment.  
  
3. Resolució  
Vistos els articles 51, 57 i concordants de la LOTUP, i considerant, d'acord amb els criteris del seu annex VIII, que la proposta de text refós revisat del Pla de reforma interior de la UE 25-Caramello, pel seu limitat contingut, no estableix un marc per a projectes subjectes a avaluació d'impacte ambiental, ni requereix un programa per al desenvolupament, no té incidència significativa sobre el model territorial vigent al municipi, i tenint en compte que l'informe tècnic emés estableix que no hi ha afecció mediambiental ni paisatgística per l'alternativa d'ordenació proposada, resolc:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del text refós revisat del Pla de reforma interior de la UE 25-Caramello, de conformitat amb els criteris de l'annex VIII de la LOTUP, sense que s'establisquen condicionants ambientals, excepte que el projecte d'urbanització d'aquesta UE-25 hauria d'incloure barreres acústiques per a minimitzar l'impacte sobre els habitatges inclosos en aquesta zona; correspon continuar tramitant-lo d'acord amb la Llei 16/2005, de 30 de desembre, urbanística valenciana, en virtut de la DT-1a.1 de la LOTUP, i comunicar-ho així al Ple municipal.  
  
Segon  
Fer saber als interessats que contra la present resolució, per no ser un acte definitiu en via administrativa, no és possible interposar cap recurs, sense perjudici dels que, si escau, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, en el seu cas, d'aprovació del pla o programa.  
  
Tercer  
Publicar aquesta resolució en el Diari Oficial de la Generalitat Valenciana.  
  
Quart  
De conformitat amb l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en aquell diari, no s'ha aprovat l'esmentat pla de reforma interior en el termini màxim de quatre anys des de la publicació.  
  
  
Llíria, 11 de març de 2020.- La regidora d'Urbanitzacions, RSU i Benestar Animal: Mari Cruz García Pedrero.